User:Hitmanjanu1998

ख़्वाहिश, ये शब्द कितना छोटा है न पर इसके मायने अनेक हैं हम आश्यक्तानुसार इनके मायनो का प्रयोग करते रहते रहते है । ख़्वाहिश हमारे जीवन का हिस्सा है, हमे किसी चीज को पाने के लिए, पहले उसकी ख़्वाहिश होना जरूरी है एक चाहत ही बताती है कि आपको उस चीज को पाने की कितनी लालसा है।

काफी अरसे से परिवार के साथ बैठकर चाय पीने की चाहत थी, इसी के लिए दफ़्तर से कुछ दिनों का अवकाश लेकर गांव की ओर चल पड़ा कुछ घण्टों ट्रेन में सफ़र करने, मंद ध्वनि में गुलाम अली साहब की ग़ज़लों के स्वरों में खोने के बाद गांव की मिट्टी पर पहुंचा, आज मेरी ख़्वाहिश पूरी होने जा रही थी, घर पहुचने के पश्चात शाम को सबके साथ बैठकर चाय पिया ,सबकी हालचाल हुई । वैसे देखा जाय तो घर की चाय में एक अलग सा अपनापन रहता है । पिता जी को आज भी मां के हाथ की चाय बहुत पसंद है घर की एक कप अदरक वाली चाय से दिनभर की थकान मिट जाती है।

शाम का वक्त था चन्दमा अपनी किरणें बिखेर रहा था मैं छत पर बैठकर चन्द्रमा को देख रहा था, बड़ी बहन भी ससुराल से घर आई हुई थी, पुराने दिनों में अक्सर हम दोनों यहां बैठकर चांद को देखा करते थे, कुछ देर में बड़ी बहन भी आकर बगल की कुर्सी पर बैठ गयी और कहने लगी, की काफी अरसा हुआ हम दोनों को यूं ऐसे बैठे हुए,मैंने धीमे स्वर में उत्तर दिया हां, ।   दीदी बोली , कितना कुछ बदल जाता है न वक्त के साथ व्यक्ति, उनके व्यवहार, उनकी ख़्वाहिशें,उनके तौर तरीके ,कब हम छोटे से बड़े हो गए और हमारी सोच में कितना फर्क आ गया। वैसे दीदी का तौर तरीके से मतलब मुझसे था😂 । खैर दीदी की ये साहित्यिक बातें मुझे समझ नही आती थी,  अक्सर दीदी बताया करती थीं कि, हमको हमारी ख़्वाहिशों से समझौता नही करना चाहिए, क्योंकि ख़्वाहिशें ही हमे जीवन मे आगे बढ़ने को उत्साहित देती हैं,  ।

व्यक्ति के व्यवहार में बदलाव उसकी सोच और परिस्थितियों से आता है, । ख़्वाहिशें हमे कल को आज से बेहतर करने को प्रेरित करती हैं, अक्सर ख़्वाहिशें जिंदा रहती है और चाहतें खत्म हो जाती है, इसका ये प्रभाव हमारे कारण ही होता है ,व्यक्ति की क्षमताओं का आकलन उसके परिणाम से नही बल्कि उसके मेहनत से लगाना चाहिए, क्योंकि मेहनत करते वक्त उसकी ख़्वाहिश अच्छा परिणाम लाना ही थी, व्यक्ति के आत्मविश्वास पर उसकी सफलता टिकी रहती है ,और आत्मविश्वास और अहंकार के बीच बस कुछ इच्छाओं का फर्क होता है । मैं और आप एक जैसे हो सकते है और नही भी, क्योंकि हमारी और आपकी भावनाएं,  ख़्वाहिशें आदि अलग हो भी सकते हैं या नहीं भी ।

वैसे दीदी की ये सारी बातें मेरे समझ से परे थी पर कुछ चीजें काफी अच्छी लगी जैसे व्यक्ति का समय के साथ बदलना, तथा हमारी इच्छाओं ,हमारी सोच का हमारे भावी जीवन पर बहुत महत्व होता है । इतना सुन ही पाया था कि मेरी आँख लग गयी थी, खैर काफी दिन बाद बड़ी बहन के साथ पुराने दिनों जैसे बैठकर हमने ढेर सारी बातें की थी।

✍️✍️✍️✍️